07/09/2018 | Administración LocalMunicipal
Noia
Administración Financeira. Intervención
Aprobación definitiva da modificación da Ordenanza fiscal reguladora do imposto sobre actividades económicas

ANUNCIO ELEVACIÓN A DEFINITIVO DO ACORDO PROVISIONAL DE MODIFICACIÓN DA ORDENANZA NUMERO 24, REGULADORA DO IMPOSTO SOBRE ACTIVIDADES ECONÓMICAS 1.–Transcorrido o prazo de exposición ao público do acordo provisional de modificación da Ordenanza fiscal número 24, reguladora do Imposto sobre actividades económicas, adoptado polo Pleno da Corporación con data vinte e nove de maio de dous mil dezaoito, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real decreto lexislativo 2/2004, do 5 de marzo, polo que se aproba o Texto refundido da Lei das facendas locais.2.–O acordo de modificación entrará en vigor o día seguinte da súa publicación no Boletín Oficial da Provincia e comezará a aplicarse o 1 de xaneiro de 2019 permanecendo en vigor en tanto non se acorde a súa modificación ou derrogación expresas.3.–De conformidade co disposto no artigo 19.1 do R. D. Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 30 de agosto de 2018. O concelleiro delegado da área de economía e facenda José Saturnino Balderrábano Mayo ANEXO ARTIGO 1.–NATUREZA E FUNDAMENTO. O Imposto sobre Actividades Económicas é un tributo directo de carácter real, establecido con carácter obrigatorio no RDL 2/2004 de 5 de marzo (TR da Lei Reguladora das Facendas Locais) e regulado de conformidade co que dispoñen os artigos 78 e 91 da citada disposición legal. ARTIGO 2.–FEITO IMPOÑIBLE. a) O feito impoñible deste imposto está constituído polo mero exercicio en territorio nacional, de actividades empresariais, profesionais ou artísticas, exérzanse ou non en local determinado e estean ou non especificados nas tarifas do imposto. b) Consideraranse, a efectos deste imposto, actividades empresariais, as gandeiras, cando teñan carácter independente, as mineiras, industriais, comerciais e de servizos. Non teñen, por tanto, tal consideración as actividades agrícolas, gandeiras dependentes, forestais e as pesqueiras, non constituíndo ningunha delas, feito impoñible deste imposto. c) Os efectos previstos no parágrafo anterior, terá a consideración de gandería independente, o conxunto de cabezas de gando que se atope comprendido nalgún dos casos seguintes: a) Que paste ou se alimente fundamentalmente en terras que non sexan explotadas agrícola ou forestalmente polo dono do gando. b) O estabulado fóra das fincas rústicas. c) O transhumante ou trasterminante. d) Aquel que se alimente fundamentalmente con pensos non producidos na finca na que se críe. d) Considérase que unha actividade se exerce con carácter empresarial, profesional ou artístico, cando supón a ordenación por conta propia de medios de produción e de recursos humanos, ou de un deles, coa finalidade de intervir na produción e distribución de bens e servizos. e) O exercicio das actividades gravadas probarase por calquera medio admisible en dereito, polos contemplados no artigo 3 do Código de Comercio e en particular por: a) Calquera declaración tributaria formulada polo interesado ou polos seus representantes legais. b) Recoñecemento polo interesado ou os seus representantes legais en dilixencia, en acta de inspección e en calquera outro expediente tributario. c) Anuncios, circulares, mostras, rótulos ou calquera outro procedemento publicitario que poña de manifesto o exercicio dunha actividade económica. d) Datos obtidos nos libros ou rexistros de contabilidade levados por toda clase de organismos ou empresas debidamente certificados polos encargados dos mesmos ou pola propia Administración. e) Datos facilitados por toda clase de autoridades por iniciativa propia ou a requirimento da Administración competente. f) Datos facilitados polas Cámaras de Comercio, Industria e Navegación, Colexios e asociacións profesionais e demais institucións e asociacións oficialmente recoñecidas, por iniciativa propia ou a requirimento da Administración. f) Teñen a consideración de actividades empresariais, a efectos deste imposto, as mineiras, industriais, comerciais e de servizos, clasificadas na sección 1.ª das tarifas aprobadas polo Real Decreto Lexislativo 1175/1990 de 28 de setembro. Así mesmo, as actividades de gandería independente reguladas por Real Decreto Lexislativo 1259/1991 de 2 de Agosto que contén Tarifas e Instrución. g) Teñen a consideración de actividades profesionais, as clasificadas na sección 2.ª das Tarifas, sempre que se exerzan por persoas físicas. Cando unha persoa xurídica ou unha Entidade das previstas no artigo 35.4 da Lei Xeral Tributaria, exercese unha actividade clasificada na Sección 2.ª das tarifas, haberá de matricularse e tributar pola actividade correlativa ou análoga da Sección 1.ª daquelas. h) Teñen a consideración de actividades artísticas as clasificadas na Sección 3.ª das tarifas. ARTIGO 3.–NON SUXEICIÓN. Non constitúe feito impoñible deste imposto o exercicio das seguintes actividades: a) A enaxenación de bens integrados no activo fixo das empresas que figurasen debidamente inventariados como tal inmobilizado, con máis de dous anos de antelación á data de transmisión, e a venda de bens de uso particular e privado do vendedor, sempre que os tivesen utilizado durante igual período de tempo. b) A venda dos produtos que se reciben en pago de traballos persoais ou servizos profesionais. c) A exposición de artigos co fin exclusivo de decoración ou adorno do establecemento. Pola contra, estará suxeita ó imposto, a exposición de artigos para regalo ós clientes. d) Cando se trate de venda ó miúdo, a realización dun só acto ou operación illada. e) As actividades agrícolas, gandeiras dependentes, forestais e as pesqueiras. f) A utilización de medios de transporte propios, nin a reparación en talleres propios, sempre que a través de uns e doutros, non se presten servizos a terceiros. ARTIGO 4.–SUXEITO PASIVO. Son suxeitos pasivos deste imposto, as persoas físicas e xurídicas e as entidades a que se refire o artigo 35.4 da Lei 58/2003 Xeral Tributaria, sempre que realicen en territorio nacional calquera das actividades que orixinan o feito impoñible. ARTIGO 5.–EXENCIÓNS.1. Están exentos do imposto: – Estado, as CC AA e as Entidades Locais, así como os respectivos Organismos Autónomos e as Entidades de Dereito Público de análogo carácter das CC AA e das Entidades Locais. – Os suxeitos pasivos que inicien o exercicio da súa actividade en territorio español, a partir do un de xaneiro de 2003, durante os dous primeiros períodos impositivos deste imposto en que se desenvolva a mesma.  A estes efectos, non se considerará que se produce o inicio do exercicio dunha actividade cando a mesma se desenvolvera anteriormente baixo outra titularidade, circunstancia que se entenderá que concorre, entre outros supostos, nos casos de fusión, escisión ou aportación de ramas de actividade.  Entenderase, igualmente, que a actividade era exercida anteriormente baixo outra titularidade no suposto de transformación de Sociedades. – Os seguintes suxeitos pasivos: 1. As persoas físicas.2. Os suxeitos pasivos do Imposto sobre Sociedades, as Sociedades civís e as entidades do artigo 35.4 da Lei 58/2003 do 17 de decembro, Xeral tributaria, que teñan un importe neto da cifra de negocios inferior a 1.000.000 €. No relativo ós contribuíntes polo Imposto sobre a Renda de non residentes, a exención só alcanzará ós que operen en España mediante establecemento permanente, sempre que teñan un importe neto da cifra de negocios inferior a 1.000.000 de €, nos termos definidos no artigo 82. c do Real Decreto 2/2004, do 5 marzo. – As Entidades Xestoras da Seguridade Social e as Mutualidades de Previsión social reguladas polo Texto Refundido da Lei de Ordenación e Supervisión de Seguros Privados aprobado polo RDL 6/2004 de 29 de outubro. – Os Organismos Públicos de investigación, os establecementos de ensinanza en tódolos seus grados costeados integramente con fondos do Estado, das Comunidades Autónomas ou das Entidades Locais, ou por Fundacións declaradas benéficas ou de utilidade pública, e os establecementos de ensinanza en tódolos seus grados, que, carecendo de ánimo de lucro, estiveran en réxime de concerto educativo, incluso se facilitasen ós seus alumnos libros ou artigos de escritorio ou lles presten os servizos de media pensión ou internado, aínda que por excepción vendan no mesmo establecemento os produtos dos talleres dedicados a dita ensinanza, sempre que o importe de dita venda, sen utilidade para ningún particular ou terceira persoa, se destine á adquisición de materias primas ou ó sostemento do establecemento. – As Asociacións e Fundacións de diminuídos físicos, psíquicos e sensoriais, sen ánimo de lucro, polas actividades de carácter pedagóxico, científico, asistencial e de emprego que, para o ensino, educación, rehabilitación e tutela dos minusválidos, realicen, aínda que vendan os produtos dos talleres dedicados a ditos fins, sempre que o importe de dita venda, sen utilidade para ningún particular ou terceira persoa, se destine exclusivamente á adquisición de materias primas ou ó sostemento do establecemento. – A Cruz Vermella Española. – Os suxeitos pasivos ós que lles sexa de aplicación a exención en virtude de Tratados ou Convenios Internacionais. – As Entidades sen fins lucrativos, polas explotacións económicas a que se refire o artigo 7 da lei 49/2002 de 23 de decembro, de Réxime Fiscal das Entidades sen fins lucrativos e dos Incentivos Fiscais o Mecenazgo. Non obstante, ditas Entidades deberán presentar declaración de alta na matrícula do imposto e declaración de baixa no caso de cese no exercicio da actividade. A aplicación da exención prevista na Lei 49/2002 do 23 de decembro, de Réxime Fiscal das Entidades sen fins lucrativos e dos Incentivos Fiscais o Mecenazgo, estará condicionada a que as Entidades sen fins lucrativos, comuniquen o Concello o exercicio da opción, regulada no artigo 14.1 da citada Lei 49/2002, e ó cumprimento dos requisitos regulados no Título II da citada Lei.1. Os suxeitos pasivos ós que se refiren os parágrafos a), d), g) e h) do apartado anterior non estarán obrigados a presentar declaración de alta na Matrícula do Imposto.2. O Denisa Valentina Baltan Kunert establecerá en qué supostos a aplicación da exención prevista no apartado c) do punto 1 anterior esixirá a presentación dunha comunicación dirixida a Axencia Estatal de Administración Tributaria na que se faga constar que se cumpren os requisitos establecidos en dito apartado para a aplicación da exención. Dita obriga non se esixira, en ningún caso cando se trate de contribuíntes polo Imposto sobre a Renda das Persoas Físicas. Os suxeitos pasivos que tiveran aplicado a exención prevista no apartado b) do punto 1 anterior presentarán a comunicación, no seu caso, o ano seguinte ó posterior ó de inicio da súa actividade. A estes efectos, o Denisa Valentina Baltan Kunert establecerá o contido, prazo e a forma de presentación de dita comunicación, así como os supostos en que haberá de presentarse por vía telemática. No relativo as variacións que puideran afectar á exención prevista no apartado c) do punto 1 anterior estarase ó previsto no artigo 12.4 da presente Ordenanza.3. As exencións previstas nos parágrafos b), e), f) e i) do apartado 1 deste artigo terán carácter rogado e concederanse, cando proceda, a instancia de parte. ARTIGO 6.–BONIFICACIÓNS E REDUCIÓNS. a) Os suxeitos pasivos terán dereito ás bonificacións previstas no art.88.1 do TRLFL. b) Os suxeitos pasivos que tributen por cota municipal e que realicen as súas actividades industriais, dende o inicio da súa actividade, ou por trasaldo posterior, no Polígono Industrial de Agualevada, disfrutarán dunha bonificación do 50% sobre a cota tributaria. c) Os suxeitos pasivos que tributen por cota municipal e que teñan un rendemento neto da actividade inferior a 120.000 €, disfrutarán dunha bonificación do 50% da cota tributaria. A presente bonificación non será de aplicación aqueles suxeitos pasivos que desenvolvan as actividades encuadradas nos epígrafes 151.1(Producción de enerxía eléctrica) ou na agrupación 81(Banca) e agrupación 82(Seguros) do I. A. E. d) As bonificacións reguladas no apartado 2 e 3 do artículo anterior aplicaranse a cota resultante de aplicaar, no seu caso, as bonificacións a que se refire o apartado primeiro de dito artículo. e) As bonificacións reguladas no apartado 2 e 3 do artículo anterior son de aplicación simultánea, sen que en ningún caso a bonificación acumulada sexa superior ao 73% da cota tributaria. f) Terán dereito a unha bonificación de ata o 95% da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: – 95 % pola creación de máis de 20 postos de traballo. – 75% pola creación de entre 11 e 20 postos de traballo. – 50% pola creación de ata 10 postos de traballo. Esta bonificación será de aplicación únicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando impliquen creación de emprego. Corresponderá a declaración de especial interese ao Pleno da Corporación e acordarase, previa solicitude do suxeito pasivo, polo voto favorable da maioría simple. Á presente bonificación resúltanlle de aplicación as seguintes normas: a) Non se entenderá que concurre o requisito de nova actividade:  Cando a actividade económica fose realizada anteriormente por outras persoas ou entidades relacionadas no sentido do artigo 18 da Lei 27/2014, do 27 de novembro, reguladora do Imposto sobre sociedades e transmitida, por calquera título xurídico, á entidade de nova creación.  Non terán a consideración de entidades de nova creación aquelas que formen parte dun grupo nos termos establecidos no artigo 42 do Código de Comercio.  Cando a alta sexa consecuencia dun cambio dun epígrafe a outro dentro das actividades clasificadas na Sección l.ª das tarifas, sexa este cambio voluntario, por imperativo legal ou para emendar unha cualificación anteriormente errónea. b) Entenderase por ampliación das instalacións, a apertura dun novo centro de traballo, sempre e cando se manteña a apertura dos centros nos que xa viña desenvolvendo habitualmente a actividade. As solicitudes para o recoñecemento dos beneficios fiscais de carácter rogado dirixiranse o alcalde-presidente ou o Concelleiro delegado de ser o caso, antes do 31 de marzo do exercicio para o cal se solicita a bonificación, acompañados da documentación acreditativa do cumprimento dos requisitos esixidos e en todo caso, da seguinte: 1. Para a bonificación regulada no art.6.2, á solicitude de bonificación, deberá acompañarse a seguinte documentación: Documentación censal acreditativa do domicilio de desenvolvemento da actividade.2. Para a bonificación regulada no art.6.3, á solicitude de bonificación, deberá acompañarse a seguinte documentación: Declaración do Imposto de sociedades correspondente ao último exercicio presentado ou, no seu caso, declaración do Imposto sobre a renda das persoas físicas.3. Para a bonificación regulada no artigo 6.6, á solicitude de bonificación o interesado deberá acompañar a seguinte documentación:  Memoria xustificativa do interese social ou utilidade municipal da actividade económica.  Alta censal da empresarial.  Documentación acreditativa ou, no seu defecto, declaración xurada de que cumpre as condicións para a consideración de nova actividade, nos termos regulados no apartado b do presente artigo.  Xustificación da creación de emprego: Deberá achegarse informe de vida laboral referido aos traballadores por conta allea, da empresa da cal se solicita que sexa declarada de especial interés, expedida pola Tesoureria Xeral da Seguridade Social. Tendo en conta que o imposto se devenga o día 1 de xaneiro e os suxeitos pasivos que inicien o exercicio da actividade están exentos do imposto durante os dous primeiros períodos impositivos, a bonificación concedida tería efectividade para o terceiro período, exercicio en que se liquidaría por primeira vez o imposto,. Dita bonificación poderá manterse por un período máximo de tres exercicios, a contar dende o primeiro ano de liquidación do imposto. A efectos de determinar a porcentaxe que lle resulte de aplicación pola xeración de emprego, tomarase como referencia o número de postos de traballados xerados a 31 de decembro do ano inmediatamente anterior ao que se solicita a bonificación. Igualmente, deberá acreditarse mediante a presentación do tc2 que se mantén a creación de emprego que deu lugar o dereito da bonifación, nos primeiros quince días do exercicio seguinte no que se aplicou a bonificación. No suposto de non presentar a documentación acreditativa, ou de non manterse as condicións que deron lugar o dereito da bonificación, incoarase expediente de reintegro. ARTIGO 7.–TARIFAS E COTA TRIBUTARIA. a) As tarifas do Imposto de Actividades Económicas e a Instrución aprobadas por Real Decreto Lexislativo 1175/90 de 28 de setembro e Real Decreto Lexislativo 1259/91 de 2 de agosto, comprenden: 1. A descrición e contido das distintas actividades económicas clasificadas en actividades empresariais, profesionais e artísticas.2. As cotas correspondentes a cada actividade, determinadas mediante a aplicación dos correspondentes elementos tributarios regulados nas tarifas e na Instrución. b) As cotas contidas nas tarifas, clasifícanse en: 1. Cotas mínimas municipais.2. Cotas provinciais.3. Cotas nacionais. c) Son cotas mínimas municipais, as que, con esta denominación, aparecen especificamente sinaladas nas tarifas, sumando, no seu caso, o elemento superficie dos locais nos que se realicen as actividades gravadas, así como calquera outras que non teñan a cualificación expresa, nas referidas Tarifas, de cotas provinciais ou nacionais. d) Igual consideración de cotas mínimas municipais terán aquelas que, por aplicación do disposto na Regra 14.ª.1. F) da Instrución, o seu importe está integrado, exclusivamente, polo valor do elemento tributario de superficie. e) Son cotas nacionais ou provinciais, as que con tal denominación aparecen nas tarifas. f) Cando a actividade de que se trate teña asignada máis dunha das clases de cotas ás que se refire o artigo 7.2 desta ordenanza, o suxeito pasivo poderá optar polo pago de calquera delas, coas facultades sinaladas nas Regras 10,11 e 12 respectivamente da Instrución. g) As Leis de Presupostos Xerais do Estado, poderán modificar as tarifas do imposto e actualizar as cotas contidas nas Instrucións aprobadas por Real Decreto Lexislativo 1175/90 e 1259/91. h) Aos efectos deste imposto considéranse locais, as edificacións, construcións e instalacións, así como as superficies cubertas ou sen cubrir, abertas ou non ó público que se utilicen para calquera actividade empresarial ou profesional. i) Non teñen a consideración de locais, a efectos deste imposto, os elementos sinalados no apartado 1 da Regra 6.ª da Instrución. j) Consideraranse locais separados os que enumera o apartado 2.ª da Regra 6.ª da Instrución. k) Cando un ben se destine conxuntamente a vivenda e ó exercicio dunha actividade gravada, só terá a consideración de local a efectos do imposto, a parte do ben na que, efectivamente, se exerza a actividade de que se trate. l) Os profesionais que non exerzan a súa actividade en local determinado tributarán naquel municipio onde radique o seu domicilio fiscal, e as súas actuacións fóra daquel municipio non darán lugar a cota adicional ningunha por este imposto. Igualmente, as actuacións que realicen os profesionais fora do termo municipal onde radique o local da súa actividade, non darán lugar a pagamento de cota adicional ningunha por este imposto. m) Os artistas tributarán no Municipio onde radique o seu domicilio fiscal, satisfacendo naquel unha soa cota municipal que os faculta para realizar dentro e fóra do termo municipal cantas actuacións foran propias de ditas actividades. Entenderase que as actividades artísticas non se realizan en local determinado. ARTIGO 8.–COEFICIENTE ÚNICO E ÍNDICES DE SITUACIÓN. a) Sobre as cotas modificadas pola aplicación do coeficiente de ponderación previsto no artigo 9.1 b) desta Ordenanza, o Concello de Noia establece a seguinte escala de coeficientes que ponderan a situación física do local, atendendo a categoría da rúa na que radique: b) A categoría fiscal de aplicación será a que figure na relación anexa á Ordenanza Fiscal Xeral deste Concello. c) Cando algún vial non apareza comprendido na mencionada relación de rúas, aplicarase provisionalmente o coeficiente de situación que corresponda á última categoría fiscal. d) Para determinar o coeficiente de situación, cando sexan varias as vías públicas a que dea a fachada dun establecemento ou local, tomarase o coeficiente que corresponda á vía de categoría superior, sempre que nesta exista –aínda en forma de chaflán- acceso directo e de normal utilización ó recinto. e) No suposto de que, por atoparse en sotos, plantas interiores, etc., os establecementos ou locais carezan propiamente de fachadas á rúa, aplicarase o coeficiente de situación correspondente á categoría da rúa onde se atope o lugar de entrada ou acceso principal. ARTIGO 9.–COTA MUNICIPAL E RECARGO PROVINCIAL.1. Para o cálculo da cota resultante ou cota a ingresar, haberán de terse en conta os seguintes extremos: 1. Tanto as cotas mínimas municipais, como as cotas provinciais e nacionais, están integradas pola suma de dúas magnitudes distintas:  En primeiro lugar, pola cantidade sinalada en cada caso nas Tarifas do Imposto, que se corresponde co elemento dinámico constituído polo exercicio da actividade (potencia instalada, poboación de dereito, aforo de locais e superficie dos locais).  En segundo lugar, pola cantidade que resulte de valora-lo elemento tributario constituído pola superficie dos locais nos que se exerce a actividade de que se trate, de conformidade co disposto na regra 14.ª.1. F) da Instrución. Esta valoración do elemento tributario superficie, non se aplicará na determinación de cotas que nas Tarifas tivesen en conta expresamente, como elemento tributario, as superficies dos locais.2. Sobre as cotas calculadas segundo o apartado a) anterior, aplicaranse, en todo caso, os seguintes coeficientes de ponderación en función do importe neto da cifra de negocios do suxeito pasivo, de conformidade co disposto no artigo 86 do RDL 2/2004, do 5 de marzo (TR da Lei Reguladora das Facendas Locais): Aos efectos da aplicación do coeficiente a que se refire este apartado b), o importe neto da cifra de negocios do suxeito pasivo será o correspondente ó conxunto de actividades económicas exercidas polo mesmo e determinarase de acordo co previsto na letra c) do apartado 1 do artigo 5 desta Ordenanza.2. Se o suxeito pasivo optase, porque así o permiten as tarifas, por cota nacional o provincial, a cota resultante a ingresar, será a que resulte do cálculo sinalado nos apartados a) e b) anteriores sen que proceda aplicación de coeficiente de situación nin recargo provincial. A súa exacción corresponde a Axencia Tributaria do Estado.3. Se o suxeito pasivo optase por cota municipal ou fose de obrigatoria aplicación, a cota municipal será o resultado de multiplicar a cota mínima municipal, obtida segundo se describe nos apartados a) e b) anteriores, polo coeficiente de situación sinalado no artigo 8 desta Ordenanza. O recargo provincial calcularase aplicando a porcentaxe establecida pola Deputación Provincial de Coruña, sobre a cota mínima municipal obtida segundo se describe nos apartados a) e b) anteriores. O importe a ingresar polos suxeitos pasivos deste imposto que tributan por cota municipal será a suma desta cota máis o recargo provincial.4. Se unha mesma actividade se exerce en varios locais, o suxeito pasivo estará obrigado a satisfacer tantas cotas mínimas municipais, incrementadas co coeficiente de situación, regulado no artigo 8 desta Ordenanza, cantos locais nos que exerza a actividade. Se nun mesmo local se exercen varias actividades, satisfarán tantas cotas como actividades se realicen, aínda que o titular de estas fose a mesma persoa ou entidade, aplicando para a valoración do elemento superficie, o disposto na Regra 14.ª.1. F) f) da Instrución. ARTIGO 10.–PERÍODO IMPOSITIVO E DEVENGO DO IMPOSTO. O período impositivo coincide co ano natural, excepto cando se trate de declaracións de alta, en que abarcará dende a data de comezo da actividade ata o final do ano natural. O imposto devéngase o primeiro día do período impositivo e as cotas serán irreductibles, agás cando, nos casos de declaración de alta, o día de comezo da actividade non coincide co ano natural. Neste suposto, as cotas calcularanse proporcionalmente ó número de trimestres naturais que restan para finaliza-lo ano, incluído o do comezo do exercicio da actividade. Así mesmo, e en caso de baixa por cese de actividade, as cotas serán prorrateables por trimestres naturais, excluíndo aquel no que se produza dito cese. Os suxeitos pasivos poderán solicitar devolución da parte proporcional de cota relativa ós trimestres nos que non se tivera exercido a actividade. Tratándose de espectáculos, cando as cotas estean establecidas por actuacións illadas, o devengo prodúcese pola realización de cada unha delas ARTIGO 11.–XESTIÓN.1. A xestión do imposto axustarase ó disposto no RDL 2/2004 de 5 de marzo (TR da Lei Reguladora das Facendas Locais), Lei 58/2003, do 17 de decembro, Xeral Tributaria, Real decreto 243/1995 de 17 de febreiro, Ordenanza Fiscal Xeral do Concello e restantes normas que resulten de aplicación.2. O imposto xestiónase a partir da matrícula deste. Dita matrícula formarase anualmente pola Administración Tributaria do Estado e estará constituída por censos comprensivos das actividades económicas, suxeitos pasivos, cotas mínimas e, no seu caso, recargo provincial. ARTIGO 12.–INFRACCIÓNS E SANCIÓNS. No relativo á cualificación de Infraccións Tributarias, así como ó relativo ás sancións que correspondan en cada caso, estarase ó disposto na Lei 58/2003 Xeral Tributaria, Ordenanza Fiscal Xeral, e restante normativa que resulte de aplicación. DISPOSICIÓN TRANSITORIA Resultará aplicable a bonificación de ata o 95% da cota integra do imposto a favor das actividades económicas que sexan declaradas de especial interese municipal por concurrir circunstancias de fomento de emprego, a aqueles suxeitos pasivos do imposto que iniciasen a súa actividade con posterioridade a data do acordo plenario de subscrición do protocolo de actuación entre a Xunta de Galicia e a Federación Galega de Municipios e Provincias para fomentar a implantación e fixación de empresas en Galicia mediante a creación da iniciativa “Concellos Doing Bussines de Galicia”, isto é, con posterioridade ao 31/1/2018, quenes deberán solicitar a bonificación antes do 31/03/2020 e terá efectos para o exercicio 2020. DISPOSICIÓN FINAL A presente ordenanza entrará en vigor o día da súa publicación no Boletín oficial da provincia e comezará a aplicarse o 1 de xaneiro de 2019, permanecendo en vigor en tanto non se acorden a súa modificación ou derrogación expresas. ANEXO RELACIÓN DE VÍAS PÚBLICAS DO CONCELLO DE NOIA CATEGORÍA PRIMEIRA: ESTRADA BARRO (ATA CRUCEIRO) “ COUTO “ MUROS (ATA CRUCE DA BARQUIÑA) “ PORTO DO SON (ATA EMPALME DE TESTAL) “ SANTIAGO (ATA EMPALME PADRÓN) MALECÓN CADARSO “ GASSET “ SAN LAZARO PRAZA AMERICAS “ ANGUSTIAS “ CONSTITUCIÓN “ FANEQUEIRA “ GUISAMONDE “ MARQUES DE MONROY “ SAN LAZARO “ TAPAL RUA AGRA DE CURRAIS “ ALEJANDRO CADARSO “ ALVARO DAS CASAS “ ANDRES RODRÍGUEZ MILLARES “ ANTÓN DE NOIA “ ANXO SENRA “ ARZOBISPO BERENGUER “ VICTORIA MANUELA SALUS GOMARI “ MAGDALENA ISABEL SARAH HELEN GREFA CORBILLON “ AVIACIÓN ESPAÑOLA “ AVILES DE TARAMANCOS “ AXUDA “ NIEVES PILAR MURARASU GUIRAUD “ BESTEIROS “ BERGONDO “ BOLIVIA “ BRASIL “ CALVARIO “ CALZADA “ CANLIÑA “ CANTON “ CARLOS ABOY “ CARCASIA “ CARNICERIA RUA CARREIRIÑA ESCULTOR FERREIRO “ CASTELAO “ CEGA “ CEREIXEIRAS “ CHILE “ COLOMBIA “ COMERCIO “ CONDESA “ CONGOSTRA DE PAYO GATO “ CORREDOIRA ENRIQUE JESUS QUIRAMA SERIÑA “ CORUÑA “ FABRICIA CASAUBON PINTILIE FERRADOR “ CUBA “ CURRO “ MARIA PEÑAS ALBAS VILLERO OURENS “ MARINA ANGELA HALDON OVANDO “ PAULA ELENA PEREZ DE ONRAITA CIRAC “ ESPIRITU SANTO “ FERREIROS “ FORNO “ ESTHER BEATRIZ DE ALDECOA GUERECA RODRÍGUEZ “ FERNANDO JAIME ABOUALLAL BRENNAN “ ANDRES FABRICIO ADRIANA KARINA HINOSTROZA PATEA “ PILAR GUADALUPE GUARAS OUSAID “ PEDRO RUFINO DOCHITA TORTONDA “ GALICIA “ IRMANS LABARTA “ LAXE “ AGUAS VIVAS MIHASAN SANCHEZ DE ALCAZAR “ LUGO “ ANDREW CHRISTOPHER BUTI EL AROUSSI “ MAZACAÑAMOS “ MIMOSAS “ SERIGNE MODOU ZUFIAUR LARRABE “ NOVA “ OURENSE “ OUTONIL “ DELIA GABRIELA EGOROVA DIGIACOMO “ ILYANA ALLALI VELDUQUE “ PEIRAO DO MARQUES “ PEREGRINA “ RAQUEL NIEVES HUGO ALEJANDRO EL ARRAS ZOCO “ ANA RAMONA ANTONIO MARCIAL MELE ESCOLIES “ DANA GABRIELA MENIS PECHERO “ PERO SARDINA “ PESCADERIA “ PLAZUELA “ PONTE DE TRABA “ PONTEVEDRA “ PORTA DA VILA RUA PORTA DO POXILGO “ RAMON ALVAREZ DA BRAÑA “ RAMON LIRA CASTRO “ REPUBLICA ARXENTINA “ RODRÍGUEZ CADARSO “ ROSALÍA DE CASTRO “ SALUTACIÓN “ ANGELA LUCIA ADDA ALEJANDRES SANCHEZ REAL “ SERGIO ANGEL CADABAL MARTIN DEL BURGO “ SANDE E LAGO “ RAUL RUBEN GARRABELLA AROCAS “ SANTÍSIMA TRINIDAD “ GWEN CHAUVEAU EATON “ SOSFREIXOS “ MARIA JOAQUINA MONCADAS YNFANTE “ TRAVESIA “ URUGUAY “ VENEZUELA “ JOSEFA FELISA IOV CARRES “ MARIA IDOIA BLAS MANUEL PARCERISA FARRA “ GOTTFRIED KARLA CECILIA RUIZ HENESTROSA CLE “ JESUS DANIEL URIONABARRENETXEA RODIÑO “ INDALENCIO QUIVEU MENDEZ DE VIGO “ EUDOXIO LOPEZ REINA ARRIORTUA “ HERADIO PEZON OUAZZA “ ZHONGHUA POLYA DODO REITG “ ALBERTO DAVID EL YAHYAOUY EL HASNAOUI CATEGORÍA SEGUNDA: RESTO DO TERMO MUNICIPAL